**Årsberetning for Norsk trygdemedisinsk forening for inneværende styreår, perioden 08.03.2017. – 07.03.2018**

**1.** Følgende personer har siden forrige styremøte hatt **tillitsverv i Norsk trygdemedisinsk forening:**

**Styret**:

Karen Walseth Hara (leder) (2017-2019)

Bjørn Berge Hansen (nestleder) (2017-2019)

Anne Lise Bangstad (kasserer) (2016-2018)

Hans Petter Nordhagen (2016-2018)

Steinar Westin (2016-2018)

Varamedlemmer:

Nils Fleten (2016-2018)

Nina Thunold Reime (2016-2018)

**Valgkomite:**

Harald Elvsåshagen (leder) (2016-2018)

Kirsten Leiros (2016-2018)

Hege Rebecca Jacobsen (2016-2018)

**Revisor:**

Dag Brekke (2016-2018)

Thor Harald Christiansen (vara) (2016-2018)

**Fagutvalg:**

Hege Rebecca Jacobsen (2014-2018)

Ole Grønli (2015-2019)

Marit Valen (2016-2020)

Bente Røhr (søkt om fritak fra vår 2017) (2016-2018)

Elin Gjerstad (trådte inn for Bente fra våren 2017 etter forespørsel fra styret )

**2. Observatør under styremøtene**

Hovedtillitsvalgt Bjørn Knudtzen er representant for NAV legene i Akademikerne. Vara er Håvard Olsen. Hovedtillitsvalgt innkalles til alle styremøter og har da observatørstatus.

**3.Medlemstall:**

Medlemstallet har økt med 6% det siste året og Ntmf har nå 106 medlemmer ☺. Da vi passerte 100 medlemmer ble dette markert med en liten oppmerksomhet til medlem nummer 100 (Marta Lovise Verlo). Styret jobber jevnt med å rekruttere nye medlemmer blant både NAV legene og andre leger med interesse for faget trygdemedisin.

**4. Arbeid i styre og fagutvalg**

Fordeling av styreoppgaver inneværende styreår har vært som følger: Karen Walseth Hara er leder. Bjørn Berge Hansen er nestleder og sekretær. Anne Lise Bangsund er kasserer. Nina Thunold Reime er redaktør for nettsiden og medlemskontakt. Nils Fleten er kontaktperson ved spørsmål om Ntmfs fagstipend.

Styret er representert i:

* Ntmfs arbeidsgruppe i trygdemedisinsk etikk ved Nina Thunold Reime.
* Referansegruppen i trygdemedisin i regi av Norsk forening for allmennmedisin (NFA) ved Harald Elvsåshagen.
* The European Union of Medicine in Assurance and Social Security (EUMASS) ved Karen Walseth Hara og Bjørn Berge Hansen (vara)
* Nasjonalt samfunnsmedisinsk nettverk (samarbeidsinitiativ fra de samfunnsmedisinske miljøene ved universitetene )ved Karen Walseth Hara, Nils Fleten og Steinar Westin

Det har i perioden vært avholdt 6 styremøter, inkludert ett felles møte med fagutvalget og arbeidsgruppen for utvikling av nettkurs i trygdemedisin. Det har i tillegg vært selvstendig aktivitet i arbeidsgruppene og i fagutvalget (se egne punkt)

Styret jobber etter Ntmfs strategidokument (se hjemmesiden). De viktigste saker det er jobbet med i inneværende år er som følger:

## Ntmf som organisasjon:

### Hjemmesiden til Ntmf:

Styret ser på det som viktig å ha en velfungerende hjemmeside. Nettsiden er foreningens hovedkanal for å formidle informasjon om foreningens virksomhet og annen aktuell informasjon fra fagfeltet trygdemedisin, både til medlemmene og omverden. Medlemmer oppfordres til å tipse styret om saker som bør legges ut på hjemmesiden. Se lenke til hjemmesiden: <https://legeforeningen.no/spesial/Norsk-trygdemedisinsk-forening/>

### Kontakt med medlemmer

Alle medlemmer skal ha mottatt boken *Trygd eller arbeid? Et sosialmedisinsk perspektiv på sykefravær og uførhet* ved John Gunnar Mæland. Det er sendt “Julebrev” og annen informasjon direkte til medlemmene via legeforeningens epostliste.

### Trygdemedisinsk historie:

I anledning 50 årsjubileet for Lov om folketrygd i 2017 har foreningen igangsatt foredragsserien ”Møter med trygdemedisinere i vår tid” . Kjente norske trygdemedisinere inviteres til å ha et foredrag i tilslutning til årsmøtet. Oversikt over årsmøteforedrag:

2017: «Norsk Trygdemedisinsk Forening – en aktør i den norske velferdsstaten»

ved Dag Brekke, tidligere leder av Ntmf

2018: Invitert foredragsholder er professor emeritus John Gunnar Mæland, forfatter av flere lærebøker inkludert ”Veileder i trygdmedisin” og ”*Trygd eller arbeid? Et sosialmedisinsk perspektiv på sykefravær og uførhet”*

### Annet:

Steinar Westin representerte foreningen under Per Fugellis minnestund. En blomsterhilsen ble overrakt.

## Forskning og fagutvikling:

### Ntmfs fagutvalg:

Det ble avholdt årsmøtekurs 7. – 8. mars 2017 med tema *«Trygdemedisinske utfordringer».* Kurset var godkjent av legeforeningen som tellende ved legers videre- og etterutdanningen for spesialitetene allmennmedisin, samfunnsmedisin, arbeidsmedisin og fysikalsk medisin og rehabilitering. De siste årenes kurs har hatt godt oppmøte med hovedvekt på leger som jobber i NAV og allmennpraksis, samt god representasjon fra psykologer som jobber ved NAV Arbeidsrådgivning. Kurset fikk gode tilbakemeldinger. Foreningen er takknemlig for det arbeidet som fagutvalget legger ned i årsmøtekurset og stolte over å kunne invitere til årsmøtekurs som holder høy faglig standard.

### Ntmfs arbeidsgruppe i trygdemedisinsk etikk og faglighet

Gruppen består av Hans Magnus Solli (leder), Harald Elvsåshagen, Sverre Blåsvær og Nina Thunold Reime. De har fått i mandat å utvikle et nettbasert kurs i trygdemedisin. Dette skjer i samarbeid med NEL (Norsk elektronisk legehåndbok). Kursets tittel er: «Trygdemedisinsk klinikk, etikk og erklæringsskriving». En 80 siders fagartikkel og kursets > 100 flervalgsoppgaver er i ferd med å bli ferdige og sendes til fagfellevurdering.  Integrering mot NELs kursplattform er neste skritt høsten 2018. Foreningens innsats ved utvikling av nettbaserte kurs koordineres av Harald Elvsaashagen.

### Ntmfs fagstipend:

Det var ingen mottatte søknader i 2017. Nils Fleten koordinerer styrets arbeid med tildeling av stipend. Se hjemmesiden for siste utlysningstekst (under nyhetssaker) og ytterligere informasjon om fagutviklingsfondet (under fanen ”Om oss”). Styret i Ntmf har inneværende år vedtatt å lyse ut fagstipend på inntil Kr 30.000,- Medlemmer oppfordres til å søke. Det kan ytes tilskudd til prosjektarbeid, studiereiser, utdanning og andre tiltak innenfor fondets formål. Begrunnet søknad sendes styret NTMF ved Nils Fleten ([Nils.Fleten@uit.no](mailto:Nils.Fleten@uit.no)) innen søknadsfristen 1. juni 2018. Fagutvalget vurderer og innstiller søknadene til styret.

### Deltagelse på andre trygdemedisinske arenaer

Styret i Ntmf var representert ved Universitetenes samfunnsmedisinske nettverkssamling på Solstrand i mai.

**Doktorgradsarbeid innen trygdemedisin**

*Foreningen* ønsker å gratulere medlemmer som i løpet av året har fullført en doktorgrad med relasjon til fagfeltet trygdemedisin:

Dag Brekke disputerte 18.12 med avhandlingen: *Evaluations of the project «Rapid Return to Work». A controlled cohort study and three-year follow-up for persons with musculoskeletal and minor mental disorders.* Foreningen gratulerer Dag med et stort arbeid som er gjort og for å ha bidratt med kunnskap som vi kan bygge videre på.

Alle i foreningen bes gi styret beskjed hvis det er flere av våre medlemmer har disputert i 2017. Vi ønsker å sende en blomsterhilsen!

## Politikk & Samfunn:

Styret har samarbeidet med arbeidsgruppen i etikk om å utforme et intern høringssvar til legeforeningen vedrørende etiske utfordringer i faget: Forslag til endringer i Reglementet for Rådet for legeetikk. Høringsfrist var 1.3.2018. I svaret beskriver vi utfordringer knyttet til at manglende kvalitet på legeerklæringene fører til redusert kvalitet på saksbehandlingen og forvaltningen av brukernes rett til velferdsytelser. Det beskrives også utfordringer knyttet ønsket om autonomi for brukeren satt opp mot lovens paternalisme.

## Samarbeid:

Foruten internt samarbeid med Den norske legeforeningen er Ntmf medlem i den europeiske trygde-og forsikringslegeforeningen **European Union of Medicine in Assurance and Social Security(EUMASS).** Karen Walseth Hara er norsk representant i Eumass rådet, og Bjørn Berge Hansen er vararepresentant. Søren Brage sitter i Eumass sin vitenskapelige komite. Styret søkte legeforeningen om og fikk innvilget forhåndsgodkjenning av Eumass kongressen i 2016 som tellende i forhold til spesialitetene allmennmedisin, arbeidsmedisin og samfunnsmedisin. Medlemmer meldte at dette var avgjørende for at de kunne reise og vi så en økning i norsk deltagelse fra kongressen i 2014. Så snart program for neste kongress foreligger vil styret søke om forhåndsgodkjenning til Eumass kongressen i Maasstricht 4. – 6. oktober.

Eumass har mange pågående prosjekt og Ntmf bidrar inn i flere av disse (funksjonsvurderinger, trygdemedisinsk etikk, internasjonal ordbok over trygdemedisinske begrep, mfl.). For mer informasjon se: [http://www.eumass.eu](http://www.eumass.eu/).

Kontakten med kollegaer over hele Europa er svært verdifull både for å utveksle erfaringer fra praktisk arbeid men også og for å styrke det vitenskapelige grunnlaget i vårt arbeid som trygdemedisinere.

Ntmf deltar gjennom Eumass i et internasjonalt samarbeid om evidensbasert forsikringsmedisin i regi av Cochrane-samarbeidet. Medlemmer som ønsker å motta nyhetsbrev fra **Cochrane Insurance medicine (CIM)** kan abonnere via følgende lenke: <http://cochrane.us11.list-manage.com/subscribe?u=7f2f51d9b45535aed49ecd198&id=f4dc299ff4>

Foreningen har i 2017 innledet et samarbeid med **Norsk smerteforening (NOSF)**, som er en tverrfaglig forening som bringer sammen leger, sykepleier, psykologer, fysioterpeuter og andre profesjoner og fag med interesse for smerteoforskning og smertebehadling. Kroniske msertepasienter er en gruppe som er dominerende blant NAVs brukere av helserelaterte ytelser. Hensikten med samarbeidet er at fagfolk bygger nettverk og utveksler kunnskap og erfaring innen fagområdet arbeid og helse. For mer info om NOSF se <https://www.norsksmerteforening.no>

**7.Økonomi:**

Foreningens økonomi er solid. Det er ikke foretatt kontingentendring. Ntmf opprettholder landsdekkende representasjon i styre, fagutvalg og arbeidsgrupper. Utgifter til styre- og andre møter holdes nede ved at møter primært legges i tilslutning til andre møtepunkt for trygdemedisinere (f.eks. nettverkssamling for ROL) eller tas per videokonferanse.

Trondheim 22.02.18

For styret i Ntmf

Karen Walseth Hara, leder